এম এ বাছিত, নবীগঞ্জ থেকে ॥ নবীগঞ্জে আটক ৫ডাকাতের কাছ থেকে চাঞ্চল্যকর তথ্য উদ্ধার করেছে পুলিশ। ডাকাতদের সোর্স ও আশ্রয়দাতা হিসাবে কারা কাজ করছে তা যাচাই করতে পুলিশ কাজ শুরু করেছে। একাধিক সূত্র জানায়, ধনাঢ্য এলাকা খ্যাত নবীগঞ্জ উপজেলায় ডাকাতিতে অংশ নিতে ব্রাহ্মনবাড়িয়া, বানিয়াচুং, মাধবপুর এবং চুনারুঘাটের ডাকাতরা বেশ আগ্রহী। হবিগঞ্জ কারাগার কেন্দ্রিক গড়ে উঠে তাদের নেটওয়ার্ক। উপজলোর আউশকান্দি কিবরিয়া চত্বর, গোপলার বাজার টোলপ্লাজা, মহাসড়কের পানিউমদা পরিকল্পনার নিরাপদ স্থান হিসেবে বেঁচে নেয় আন্ত:জেলা ডাকাতদল। মহাসড়কে রাতের বেলায় খোলে রাখা একাধিক হোটেলে কর্মরত হোটেল বয় এবং সিএনজি চালকরা সোর্স হিসেবে কাজ করে। আইনশৃঙ্খলা বাহিনীর গতিবিধি ডাকাতদের জানিয়ে এরা সহায়তা করে। এছাড়াও পুলিশ ও জনতার ধাওয়া খেয়ে পালিয়ে যাওয়া ডাকাতদের নিরাপত্তায় বিশেষ বাহিনী ...